Nokia X3 – MobiiliBlogi
Nokia sai Internet Radio -applikaationsa Series 40 -puhelimille valmiiksi
Edullisen hintaluokan Series 40 -puhelimille suunnattu Nokia Internet Radio -sovellus on valmistunut. Yhtiö esitteli marraskuussa applikaatiostaan yleisen beta-version, jonka toimintaa ja vakautta on parannettu virallisessa julkaisussa. Nokia kehottaa käyttäjiä poistamaan testiversion puhelimistaan ennen virallisen paketin lataamista Ovi Storesta.
Internet Radion avulla käyttäjä pääsee käsiksi tuhansiin radiokanaviin ympäri maailmaa. Kanavia voidaan selata lajityyppien, alueiden ja kielien perusteella sekä etsiä hakutoiminnolla. Sovellus tukee lisäksi tausta-ajoa, joten radion kuuntelun yhteydessä voi esimerkiksi näpytellä kaverilleen tekstiviestiä.
Tuore versio sovelluksesta tukee C3-03-, X3-02– ja C3-01 -laitteita. Yhtiö kertoo kehittelevänsä sovelluksesta jo täysin uutta versiota, jonka pitäisi laajentaa Internet Radion toiminnallisuuksia.
Lähde: Nokia Beta Labs
NokiaNokia Internet Radio for Series 40, Nokia X2, Nokia X3, Series 40
Nokia toi Internet Radio -sovelluksen tuoreille Series 40 -puhelimille
2.11.2010 Kirjoittanut Teemu Hynninen
Symbian-älypuhelimilta tuttu Internet Radio -sovellus on nyt saatavilla myös Series 40 -alustalle. Nokia on tuonut radiosovelluksestaan käyttäjien ladattavaksi beta-version, joka toimii ikävä kyllä ainoastaan uusilla Nokia X2– ja Nokia X3-malleilla sekä niiden eri variaatioilla (-00, -01 ja -02). Yhtiö lupailee laajentavansa laitetukea myöhemmin.
Älypuhelinversion tavoin ohjelma tarjoaa pääsyn tuhansiin radiokanaviin ympäri maailmaa. Kanavia päästään selailemaan lajityypin, kielen ja alueen mukaan. Mukana on luonnollisesti myös haku- ja suosikkitoiminnot.
Series 40:n Internet Radio tukee tausta-ajoa, joten musiikin kuuntelun ohella voi huoletta esimerkiksi tarkastaa saapuneet viestit. Sovellus integroituu osaksi Nokian Ovi Music -palvelua. Käyttäjä voi näin ollen kätevän linkin kautta siirtyä ostamaan kappaleita, jotka kuuluvat radiosta.
Sovellus on ladattavissa Beta Labsistä.
NokiaNokia X2, Nokia X3, Series 40
Maailman suurimman matkapuhelinvalmistajan Nokia World -tapahtuman tuotejulkistukset eivät koostuneet ainoastaan kosketusnäytöllisistä huippupuhelimista, sillä N97 Minin ja X6:n lisäksi Nokialta nähtiin edullinen X3-malli. Uutuudessa keskeisessä roolissa on musiikki, mutta sen ominaisuudet ovat huomattavasti karsitummat X6-malliin verrattaessa. Nokia X3 sijoittuu peruspuhelinten kategoriaan, koska se on varustettu yksinkertaisemmalla Series 40 -alustalla.
Mielenkiintoiseksi Nokia X3:n tekee tieto, että se on ensimmäinen Series 40 -puhelin, joka tukee yhtiön omaa Ovi Store -ohjelmistokauppaa. Ovi Store tulee siis hiljalleen levittäytymään kehittyneemmistä älypuhelimista myös edullisempiin malleihin.
Nokia X3 -musiikkipuhelimen muita ominaisuuksia ovat 2,2 tuuman näyttö, Bluetooth 2.1, 3,5 millimetrin kuulokeliitäntä, FM-radio ja 3,2 megapikselin kamera. Lisäksi mukaan on laitettu microSD-muistikorttipaikka, jolla laitteeseen saa jopa 16 gigatavua tallennustilaa.
Nokia X3 tulee myyntiin 115 euron verottomaan hintaan tämän vuoden viimeisen neljänneksen aikana.
NokiaNokia World 2009, Nokia X3